É ka só linguistas ki ten un papel nes prusesu siklópiku di da un lingua se lugar meresidu ma tanbé sientistas, filózufus, universitárius dizinibidu na ses abordajen, skritoris di pensamentu livri. Produson literáriu debe aumenta na lingua kriolu pa kumesa ta faze sentidu. Ku Iditoras di livrus ta abri porta pa jovens ki kré skrebe na kriolu (ku algun rizerva na kualidadi di skrita y di ideias); ku más prugramas de TV y Rádio na lingua kriolu; sobritudu ku un telejornal na kriolu; ta kria un enviezamentu interesanti na nos manera di pozisiona peranti mundu (entendedu komu kuletivu). Si ten un inkonsienti kuletivu é na kriolu ki nu ta atxa-l y é na kel nó di xintidu k'e ta torna matéria di arte y pensamentu kontepurâniu... ku kel razon universal ki nu ta da-l...
N ta atxa ma luta pa afirma ALUPEC sta más na iditora y na grandis mediun moda TV y rádiu di ki na se prufunda gramatizason, istu é, na kel movimentu pa interior disputa gramatikal y mas sin na kel movimentu inversu pa fora di lingua (ki sta enraizadu na un kultura forti) na direson di novus modelu di pensamentu ki ta obriga-nu ristrutura lingua otu bes sima ta kontise na tudu lingua ki ta muda ku tenpu y na kual alguns palavra ta dexa di uzadu y otus ta toma lugar .... vulgarizason di ALUPEC y un interdisiplinaridadi ku kanpu sientífiku y filozófiku, pedagójiku, ke-la ki nu meste...
... nu faze di konta ma kriolu é nos monolitu negru... nha genti!
* Remake de «Solaris» (1972) de A. Tarkovski
kea_Latn kea_Latn kea_Latn ron_Latn